Petition to a Public Advocate
Material: papyrus
Place: Kynopolis
Categories: Eingabe
Aurelius Makarios an den Ekdikos Flavius Isaak
Antrag auf Entlassung aus dem Gefängnis
angeblicher Diebstahl von Rindern
Bezahlung eines Darlehens
Φ[λα]ουίῳ Ἰσὰκ τῷ λογιωτάτῳ σχολαστικῷ ἐκδίκῳ τῆς ἄνω Κυνοπολιτῶν 
[παρὰ] Αὐρηλίου Μακαρίου υἱοῦ Ἰωσὴφ ἀπὸ τῆς αὐτῆς πόλεως. 
πρ[ὸ τ]ούτου ὑδροπάροχος καθέστηκα καὶ γεωργὸς φανερῶν πραγμάτων οὐσίας 
τοῦ [τῆ]ς μακαρίας μνήμης Φοιβ[ά]μμωνος τοῦ πολιτευσαμένου, μετὰ δὲ τὴν τούτου τελευτὴν 
ὁ τ[ούτ]ου ἀδελφὸς Θεόδωρος ἐπισῆλθεν εἰς τὴν φροντίδα τῶν τούτου πραγμάτων 
κ[αὶ τυρ]αννικῷ τρόπῳ ἀπέσπασεν ὀκτὼ  καλὰ ἐκ τῶν ἐμῶν βοικῶν ζῴων 
καὶ [ἐστεί]λατο καὶ παρεσκεύασέν με ἀδίκως ἀναλημφθῆναι τῷ δεσμωτηρίῳ πρὸ 
τριῶν  τούτων μηνῶν, καὶ ἐκ τούτου συνέβη τὸ ὑπόλοιπον τῶν ἐμῶν ζῴων 
τῇ λιμῷ τεθνάναι, ταῦτα ἐμοῦ ἑτοίμως ἔχοντος εἰ καὶ φανείην χρεωστουντα 
αὐτῷ ἐγγράφως πληρῶσαι. ἐπὶ τοίνυν οἱ ἔκδικοι ἐπενοήθησαν ἐν ταῖς πόλεσειν 
πρὸ[ς] τω βοήθειαν ὀρέξαι τοῖς ἀδικουμένοις, εἰς τελείαν γὰρ ἀνατροπὴν καὶ εἰς αἰχάτην 
πεινων περιέστην ἕνεκεν τοῦ προειρημένου πολιτευομένου, τούσδε τοὺς λιβέλλους 
ἐπιδίδωμι τῇ σῇ λογιότιτι ἀξιῶν κελεῦσαι τοῦτον μετασταλῆναι  μὲν 
παρασκε[υάσαι] τὴν αὐτοῦ ἀρετὴν ἀποδοῦναί μοι ἅπερ ἀπέσπασεν τυραννικῷ τρόπῳ βοικά μου 
ζῷα εὐθαλῆ καθὼς καὶ ἀπέσπασεν, περὶ δὲ τῶν ἄλλων τὰ δοκοῦντα τῇ σῇ λογιότητι πρα
χθῆναι ἀνεθναί  τῶν δεσμῶν , ἐμοῦ ὡς προεῖπον ἑτοίμως ἔχοντος πληρῶσαι 
ὅσα ἐποφίλω αὐτῷ ἐγγράφως· μισοῦσειν γὰρ οἱ νόμοι τοὺς τὰ ἄδικα διαπραττο
μέν[ο]υς, λογιώτατε ἔκδικε κύριε.  Αὐρήλιος Μακάριος Ἰωσὴφ ἐπιδέδωκα. 
 μετὰ [τ]ὴν ὑπατείαν Φλα[ουίο]υ Βιβιανοῦ τοῦ λαμπροτάτου τὸ β καὶ τοῦ δηλωθησομένου Ἁθὺρ κδ.